Diari Oficial de la Generalitat Valenciana


Sumari del DOGV 6960, del 07-02-2013 (2013/1203)

RESOLUCIÓ de 28 de gener de 2013, de la Direcció General d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc d'oficial major de la Diputació Provincial de València.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/1203


Data del document
:   28-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * concurs administratiu

RESOLUCIÓ de 28 de gener de 2013, de la Direcció General d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc d'oficial major de la Diputació Provincial de València. [2013/1203]  
Efectuada, pel president de la Diputació Provincial de València, la convocatòria per a la provisió pel sistema de lliure designació del lloc d'oficial major de la mencionada corporació i aprovades les seues bases mitjançant la resolució núm. 208, de data 16 de gener de 2013, de conformitat amb el que disposen la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic; l'article 172.1 i 3 de la Llei 8/2010, del 23 de juny, de la Generalitat, de Règim Local de la Comunitat Valenciana; la disposició addicional 7a de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana; els articles del 27 al 29 del Reial Decret 1732/1994, de 29 de juliol, i l'article 3.1 del Decret 159/1997, de 29 d'abril, del Govern Valencià, resolc:  
  
  
Primer  
Donar publicitat a la convocatòria per a la provisió pel sistema de lliure designació del lloc d'oficial major de la Diputació Provincial de València, i a les bases que l'han de regir, les quals es relacionen en l'annex d'esta resolució.  
  
Segon  
La convocatòria i les bases a què es referix esta resolució podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 28 de gener de 2013.- El director general d'Administració Local: Vicente Saurí Martí.  
  
  
ANNEX  
  
Bases que han de regir la convocatòria per a la provisió reglamentària del lloc de treball d'oficial major de la Diputació Provincial de València entre funcionaris amb habilitació de caràcter estatal, subescala de secretaria, categoria superior.  
  
1. Objecte  
Estes bases tenen com a objecte regir la convocatòria que efectuarà la presidència de la corporació per a cobrir, pel sistema de convocatòria pública i lliure designació, el lloc de treball les dades del qual s'expressen a continuació:  
Corporació: Diputació Provincial de València  
Denominació: oficial/a major  
Classe: primera  
Nivell complement de destinació: 30  
Complement específic: 4.380,81 €/mensuals  
El lloc de treball a cobrir es troba inclòs en la relació de llocs de treball de la Diputació de València i el seu sistema de provisió és el de lliure designació entre personal funcionari amb habilitació de caràcter estatal.  
Esta convocatòria es regirà pel que preveu la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic, de conformitat amb la disposició addicional 7a de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com els articles 172.1 i 3 de la Llei 8/2010, del 23 de juny, de la Generalitat, de Règim Local de la Comunitat Valenciana, i els articles del 27 al 29 del Reial Decret 1732/1994, de 29 de juliol.  
2. Requisits  
Seran requisits indispensables per a concórrer a la convocatòria i poder exercir el lloc de treball, cas de ser anomenat/ada:  
2.1. Estar integrat/ada en l'escala d'habilitació de caràcter estatal, subescala secretaria, categoria superior.  
2.2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.  
  
3. Convocatòria  
La convocatòria la trametrà la presidència de la corporació a la Direcció General d'Administració Local de la Conselleria de Presidència i Agricultura, Pesca, Alimentació i Aigua de la Generalitat, organisme autonòmic que en farà una posterior remissió a la Direcció General de la Funció Pública (Subdirecció General de Relacions amb altres Administracions) del Ministeri d'Hisenda i Administracions Públiques per a la publicació de l'oportú extracte en el Boletín Oficial del Estado.  
  
4. Sol·licituds  
4.1. Les sol·licituds es dirigiran a la presidència de la Diputació de València, dins dels 15 dies naturals següents al de la publicació de l'extracte de la convocatòria en el Boletín Oficial del Estado.  
4.2. Juntament amb les sol·licituds, els que hi participen acompanyaran els requisits, degudament acreditats, a què es referix la base 2, així com tots els altres documents que estimen oportú posar de manifest.   
  
5. Nomenament  
5.1. Conclòs el termini de presentació de sol·licituds, la presidència de la corporació procedirà, si és el cas, i després de la prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes. La mencionada resolució haurà de ser motivada amb referència al compliment, per part de la persona triada, dels requisits i les especificacions que exigix la convocatòria, i de la competència per a procedir al nomenament.   
5.2. De la resolució es donarà compte al ple de la corporació i es traslladarà a la Generalitat i a la Direcció General de la Funció Pública (Subdirecció General de Relacions amb altres Administracions Públiques) del Ministeri d'Hisenda i Administracions Públiques per a l'anotació i la publicació conjunta en el Boletín Oficial del Estado.  
  
6. Presa de possessió  
El termini per a la presa de possessió serà el que preveu l'article 23 del Reial Decret 1732/1994, de 29 de juliol, i se'n donarà trasllat a la Generalitat, als efectes oportuns.   
  
7. Normativa supletòria  
En tot allò que no preveuen les presents bases, serà aplicable el capítol V del Reial Decret 1732/94, de 29 de juliol, i les prescripcions corresponents del Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat pel RD 364/95, de 10 de març.  
  
  
8. Impugnació  
Estes bases són definitives en via administrativa i pot interposar-se en contra, amb caràcter potestatiu, un recurs de reposició davant de la Presidència de la Diputació, en el termini d'un mes comptat a partir de l'endemà del dia en què tinga lloc la publicació del present acte o, directament, recurs contenciós-administratiu davant dels jutjats contenciosos administratius amb seu en la jurisdicció corresponent al Tribunal Superior de Justícia de la Comunitat Valenciana o, en el supòsit d'afectar una pluralitat de destinataris, al Jutjat Contenciós Administratiu de València, dins del termini de dos mesos comptats també a partir de l'endemà del dia en què tinga lloc la publicació del present acte. Tot això de conformitat amb el vigent tenor dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que puga exercitar-se qualsevol altre recurs que s'estime procedent.